Source: http://www.maksumaksjad.ee/modules/news/article.php?storyid=2789
Timestamp: 2020-05-31 09:52:45+00:00
Document Index: 6460901

Matched Legal Cases: ['Riigikohus ', 'Riigikohus ', 'Riigikohus ', 'Riigikohus ', '§ 84', 'Riigikohus ', '§ 15']

Maksumaksja portaal - Riigikohus ei muutnud Sylvesteri endiste aktsionäride maksuotsuste tühistamist - Muud - Uudised
Muud : Riigikohus ei muutnud Sylvesteri endiste aktsionäride maksuotsuste tühistamist
17.06.2009 13:17:37 (1361 )
Riigikohus jättis muutmata ringkonnakohtu otsuse, mille kohaselt maksuotsused AS i Sylvester endiste aktsionäride Ü. Kriisa, E. Ermeli, A. Varula, I. Prantsu, V. Lepmetsa, E. Ilma, E. Kanguri ja E. Naritsa osas tühistati.
Riigikohus selgitas, et MKS § 84 kohaldamisel peab maksuhaldur tuvastama, et maksukohustuslase tegevus oli suunatud sellele, et anda tehingutele maksude tasumise vältimiseks moonutatud õiguslik vorm.
Kohtumenetluses vaieldi selle üle, kas kaebajatele saab omistada juriidiliste isikute tulu. Riigikohus leidis, et maksumenetluses ei tuvastatud, et AS-i Sylvester endised aktsionärid said TuMS § 15 lg 1 mõttes tulu. Maksuhaldur pole näidanud, kuidas suurenes kaebajate vara äriühingule laekunud tasu näol ja kuidas oli kaebajatel seda tasu võimalik oma huvides kasutada.
Loe Riigikohtu pressiteadet: http://www.riigikohus.ee/?id=1027
Loe otsust: http://www.riigikohus.ee/?id=11&tekst=RK/3-3-1-23-09